William Butler Yeats

B' e sgrìobhadair Èireannach a bha ann an William Butler Yeats. Rugadh e ann am Baile Átha Cliath ann an 1865 agus chaochail e ann an Roquebrune-Cap-Martin ann an 1939. Bha uidh mhòr aige sna Seann-Cheiltich. Bhuannaich e an Duais Nobel ann an Litreachas ann an 1923.

Sgrìobh e cuideachd dealbhan-cluiche mar The Countess Kathleen (1892) is Cathleen ni Houlihan (1902) anns an do nochd a bhràmair Maud Gonne. Bha e na cheann-suidhe Comann Taigh-cluiche Nàiseanta na h-Èirinn an do stèidhich Amharclann na Mainistreach ann am Baile Átha Cliath ann an 1904. Sgrìobh e an duan ainmeil Easter, 1916 an dèidh do Ar-a-mach na Càisge.

 William Butler Yeats agus Somhairle MacGill-Eain 
Tha an t-ainm, William Butler Yeats, a' nochdadh gu tric ann am bàrdachd Shomhairle MhicGill-Eain, gu sònraichte ann an Dàin do Eimhir agus Dàin Eile. Ann an dà dhàn eile, 'Thug Yeats Dà Fhichead Bliadhna' is 'Aig Uaigh Yeats', tha MacGill-Eain a' làimhseachadh a dhàim làidir toinnte ri Yeats. 

 Iomraidhean 

Roinn-seòrsa:Duais Nobel ann an Litreachas
Roinn-seòrsa:Daoine à Èirinn